U-I-316/07
Natisni
Opravilna št.:
U-I-316/07
Datum odločitve:
20. 11. 2008
ECLI:
ECLI:SI:USRS:2008:U.I.316.07
Akt:
Zakon o prekrških (Uradni list RS, št. 3/07 – ur. p. b., 17/08 in 21/08 – popr.) (ZP), 2. odst. 66. čl.
Izrek:
Pobude za začetek postopka za oceno ustavnosti drugega odstavka 66. člena Zakona o prekrških (Uradni list RS, št. 3/07 – ur. p. b., 17/08 in 21/08 – popr.) se zavržejo.
Evidenčni stavek:
Pobudnik nima pravnega interesa, če ne izkaže, da bi morebitna ugoditev pobudi privedla do izboljšanja njegovega pravnega položaja.
Geslo:
1.4.9.2 - Ustavno sodstvo - Postopek - Stranke - Interes.
1.4.51.4 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravni interes za vložitev pobude.
1.5.51.1.2.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude - Ker ni pravnega interesa.
Pravna podlaga:
Člen 25.3, Zakon o Ustavnem sodišču [ZUstS]
Opomba:
K obravnavani zadevi so bile s sklepom Ustavnega sodišča z dne 24. 1. 2008 pridružene zadeve št. U-I-317/07, št. U-I-318/07, št. U-I-319/07, št. U-I-320/07, št. U-I-321/07, št. U-I-322/07, št. U-I-323/07, št. U-I-324/07, št. U-I-325/07, št. U-I-326/07, št. U-I-327/07, št. U-I-328/07, št. U-I-329/07, št. U-I-330/07, št. U-I-331/07, št. U-I-332/07, št. U-I-333/07, št. U-I-334/07, št. U-I-335/07, št. U-I-336/07, št. U-I-337/07, št. U-I-338/07, št. U-I-339/07, št. U-I-340/07, št. U-I-341/07, št. U-I-342/07, št. U-I-343/07, št. U-I-345/07 in št. U-I-348/07 zaradi skupnega obravnavanja in odločanja.
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Tina Toplak, Maribor in drugi
Datum vloge:
3. 12. 2007
Vrsta odločitve:
sklep
Vrsta rešitve:
zavrženje
Dokument:
US28411
Dokument v PDF obliki:
U-I-316-07.pdf
80 KB
Prenesite datoteko
U-I-316/07-37
20. 11. 2008
SKLEP
Ustavno sodišče je v postopku za preizkus pobud Tine Toplak, Maribor, Boštjana Magerja, Ravne na Koroškem, Aljoše Ravnjaka, Radlje ob Dravi, Nedžata Dželadina, Novo mesto, in Vaide Dželadin, Novo mesto, na seji 20. novembra 2008
sklenilo:
Pobude za začetek postopka za oceno ustavnosti drugega odstavka 66. člena Zakona o prekrških (Uradni list RS, št. 3/07 – ur. p. b., 17/08 in 21/08 – popr.) se zavržejo.
Obrazložitev
1. Pobudniki izpodbijajo drugi odstavek 66. člena Zakona o prekrških (v nadaljevanju ZP-1), ki ureja pravico do pritožbe zoper odločitev sodišča o zahtevi za sodno varstvo. Izpodbijana določba naj bi bila v neskladju s 25. členom Ustave, ker naj bi izključevala pritožbo zoper sodne odločbe, s katerimi so sodišča odločila o zahtevah za sodno varstvo pobudnikov.
2. Ker pobudniki izpodbijajo isto določbo ZP-1, je Ustavno sodišče vse pobude združilo zaradi skupnega obravnavanja in odločanja.
3. Po prvem odstavku 24. člena Zakona o Ustavnem sodišču (Uradni list RS, št. 64/07 – ur. p. b. – v nadaljevanju ZUstS) mora tisti, ki vloži pobudo za začetek postopka, izkazati svoj pravni interes. Ta je podan, če predpis, katerega oceno pobudnik predlaga, neposredno posega v njegove pravice, pravne interese oziroma v njegov pravni položaj (drugi odstavek 24. člena ZUstS). Po ustaljeni ustavnosodni presoji mora biti pravni interes neposreden in konkreten, morebitna ugoditev predlogu pa mora privesti do izboljšanja pobudnikovega pravnega položaja.
4. Pravni interes pobudnikov za začetek postopka za oceno ustavnosti izpodbijane določbe ZP-1 je temeljil na hkrati vloženih ustavnih pritožbah, ki jih je senat Ustavnega sodišča s sklepi št.: Up-867/06 z dne 11. 12. 2007, Up-868/06 z dne 11. 12. 2007, Up-869/06 z dne 11. 12. 2007, Up-870/06 z dne 11. 12. 2007, Up-871/06 z dne 11. 12. 2007, Up-872/06 z dne 11. 12. 2007, Up-873/06 z dne 11. 12. 2007, Up-874/06 z dne 11. 12. 2007, Up-933/06 z dne 11. 12. 2007, Up-934/06 z dne 19. 12. 2007, Up-935/06 z dne 16. 1. 2008, Up-936/06 z dne 11. 12. 2007, Up-937/06 z dne 19. 12. 2007, Up-938/06 z dne 16. 1. 2008, Up-939/06 z dne 11. 12. 2007, Up-940/06 z dne 19. 12. 2007, Up-941/06 z dne 16. 1. 2008 Up-942/06 z dne 11. 12. 2007, Up-1047/06 z dne 19. 12. 2007, Up-1048/06 z dne 16. 1. 2008, Up-1049/06 z dne 11. 12. 2007, Up-1050/06 z dne 19. 12. 2007, Up-1303/06 z dne 16. 1. 2008, Up-1304/06 z dne 11. 12. 2007, Up-1305/06 z dne 19. 12. 2007, Up-1308/06 z dne 19. 12. 2007, Up-1309/06 z dne 16. 1. 2008, Up-1310/06 z dne 11. 12. 2007, Up-2259/06 z dne 16. 1. 2008 in Up-2375/06 z dne 16. 1. 2008 zavrgel kot nedovoljene. Glede na to morebitna razveljavitev izpodbijane določbe v zadevah pobudnikov v nobenem primeru ne bi mogla več učinkovati. To pomeni, da pobudniki ne izkazujejo pravnega interesa za presojo ustavnosti izpodbijanega predpisa. Zato je Ustavno sodišče njihove pobude zavrglo.
5. Ustavno sodišče je sprejelo ta sklep na podlagi tretjega odstavka 25. člena ZUstS v sestavi: predsednik Jože Tratnik ter sodnici in sodniki mag. Marija Krisper Kramberger, mag. Miroslav Mozetič, dr. Ernest Petrič, Jasna Pogačar, dr. Ciril Ribičič in Jan Zobec. Sklep je sprejelo soglasno.
Jože Tratnik
Predsednik